**Adevărul absolut**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

rugăciunea voastră

cuvintele păcătoșilor

luptă pentru pace

pace mânjită cu sânge

pace mânjită cu viață

deținem adevărul absolut

până unul începe să mintă

apoi mințim pe rând

până devine obicei

şi adevăr absolut

rugăciunea mea

cuvintele tuturor

mai puțin sfinți

mai puțin aici

mai puțin dincolo

rugăciunea lor

cuvintele unuia singur

care a mințit din datoria

adevărului absolut

18 martie 2017, Constanţa